Z A P I S N I K
2. korespondenčne seje Občinskega sveta, ki jo je sklical župan dne 23. avgusta 2013 in je bila zaključena 29. avgusta 2013 ob 12.00 uri.
Župan je predlagal sklic korespondenčne seje s sledečim predlogom

d n e v n e g a  r e d a:
1. Odločanje o pravnem poslu razpolaganja s stvarnim premoženjem za nepremičnine, potrebne za gradnjo krožišča hitra cesta,

2. Predlog sklepa o spremembi NRP za leto 2013 pri projektu »UN Malija – Cesta Malija – Nožed«.

Župan je v gradivu podal sledeči obrazložitvi:

1. Obrazložitev za 1. točko predlaganega dnevnega reda:
 »Državni zbor Republike Slovenije je sprejel Zakon o stvarnem premoženju države in samoupravnih lokalnih skupnosti (Uradni list RS št. 86/2010 in 75/2012, v nadaljnjem besedilu ZSPDSLS), ki ureja ravnanje s stvarnim premoženjem države in samoupravnih lokalnih skupnosti. Zakon je stopil v veljavo dne 17.11.2010.

Na podlagi tretjega odstavka 14. člena ZSPDPO o pravnem poslu ravnanja s stvarnim premoženjem samoupravnih lokalnih skupnosti odloči in sklene pravni posel organ, pristojen za izvajanje proračuna samoupravne lokalne skupnosti, ali oseba, ki jo ta organ za to pooblasti.

Občinski svet občine Izola je tisti, ki skladno s tretjim odstavkom 30. člena Statuta občine Izola (Uradne objave št. 15/99, 8/2000 in 8/2005) odloča o pridobitvi in odtujitvi občinskega premoženja.

Četrti odstavek 30. člena Statuta pa pooblašča župana za pridobivanje in odtujevanje premičnega premoženja ter za pridobivanje nepremičnega premoženja.

Glede na navedeno je Občinski svet občine Izola tisti, ki odloča o pravnem poslu ravnanja s stvarnim premoženjem, konkretno o pravnem poslu, ki zadeva razpolaganje z nepremičnim premoženjem občine.

Nepremičnine s parc. št. 2502/1, 2500/1, 2497/2, 2493/2, 2510/26, 2510/32, 2510/28, 2503, 2501 in 2499, vse k.o. Izola, so uvrščene v Letni načrt razpolaganja z nepremičnim premoženjem Občine Izola za leto 2013 s spremembami in dopolnitvami, in sicer pod zaporedno točko B-zemljišča, zaporedno številko  86-95.

Gre za nepremičnine in dele nepremičnin, ki skladno z Odlokom o lokacijskem načrtu »Južna cesta – vzhod« (Uradne objave št. 4/2006) predstavljajo del gradbene parcele 5.

Skladno z Odlokom o Lokacijskem načrtu »Južna cesta - vzhod« in Sporazumom o skupnem financiranju projektiranja in izgradnje priključka Izola med Občino Izola in DARS d.d. z dne 11. 11. 2005, je na zemljiščih, ki so predmet odločanja predvidena gradnja krožišča s priključnimi kraki na hitro cesto Koper - Izola, zaradi česar obstaja javna korist. Priključek Izola bo povezoval hitro cesto Koper – Izola na obstoječo cestno mrežo Izole. Zgoraj navedeni projekt je vključen v načrt razvojnih programov Občine Izola 2012 – 2015, številka projekta OB040-07-0077 »Krožišče hitra cesta«.

Občina Izola je z investitorjem gradnje priključka Izola, Družbo za avtoceste v Republiki Sloveniji d.d. dosegla dogovor, na podlagi katerega bo krožišče v upravljanju in vzdrževanju DARS d.d.. S tem so izpolnjeni pogoji za nakup zemljišč s strani DARS d.d..

Gradnja priključka Izola je strateškega pomena za Občino Izola in ena od prioritetnih nalog DARS d.d.. Sredstva, pridobljena s prodajo nepremičnin, bodo namensko uporabljena za izvedbo investicije.

Kot izbrano metodo razpolaganja z nepremičnim premoženjem se v konkretnem primeru izbere metodo neposredne pogodbe, saj gre za prodajo premoženja pridobitelju, ki je pravna oseba javnega prava, kot to določa šesta alineja 23. člena ZSPDSLS, prav tako pa gre skladno s sedmo alinejo istega člena za dosego javnega interesa.

Vrednost nepremičnin je ocenil sodni cenilec in izvedenec gradbene stroke Bojan Drevenšek. Vrednost nepremičnin, ki so predmet prodaje  znaša 800.712,38 EUR (brez DDV).

Predmetne nepremičnine so bremen proste. Njen zemljiškoknjižni in dejanski lastnik je Občina Izola.

Glede na navedeno in upoštevajoč dejstvo, da je sklenitev pogodbe v čimkrajšem možnem času ključnega pomena za obe pogodbeni stranki, prosimo za obravnavo točke na korespondenčni seji Občinskega sveta in predlagamo članom občinskega sveta, da potrdijo besedilo pravnega posla v predlagani obliki in pooblastijo župana za sklenitev pravnega posla.

Po odločitvi o pravnem poslu razpolaganja s stvarnim premoženjem Občine Izola bo stranka pozvana k sklenitvi pravnega posla.« 

Članom občinskega sveta je bil po pošti poslan tudi predlog sklepa o katerem so se odločali – predlog sklepa je v mapi 2. korespondenčne seje. 
2. Obrazložitev za 2. točko predlaganega dnevnega reda:
»V letu 2013 smo na povabilo Ministrstva za gospodarski razvoj in tehnologijo (v nadaljevanju: MGRT) k oddaji Načrta porabe za leti 2013 in 2014 prijavili projekt »UN Malija – cesta Malija – Nožed«. 

Projekt je v načrtu razvojnih programov (NRP) za leto 2013 opredeljen pod številko OB040-07-0027. V NRP je rekonstrukcija ceste Malija – Nožed  prikazana v letu 2013. 

Obravnavana cesta je v slabem stanju in preozka za normalen pretok prometa. Rekonstrukcijo ceste smo nameravali v letošnjem letu v celoti izvesti in odkupiti vsa zemljišča, kar pa bo nemogoče izvesti zaradi dolgotrajnosti postopkov pridobivanja (zamenjave) zemljišč in nasprotovanja nekaterih lastnikov zemljišč, po katerih poteka kategorizirana cesta št. 640500. Za leto 2013 smo predvideli popravilo točno določenega dela cestišča in imeli za to okvirno ocenjeno vrednost  v višini 156.200,00 EUR, za navedeni znesek smo tudi zaprosili za sofinanciranje.
Na razpisu smo uspeli in dne 06.06.2013 prejeli sklep, št. 4100-73/2013/4, o znesku sofinanciranja investicijskega projekta v višini 112.323,00 EUR, ter dne 30.07. 2013 prejeli tudi pogodbo, št. 4100-73/2013/5, z navedenim zneskom sofinanciranja.  

Za koriščenje sredstev moramo NRP uskladiti z dejanskim stanjem po končni gradbeni situaciji za opravljeno delo in dejanskim stroškom pridobivanja zemljišč.

Pogoj za izplačilo sredstev sofinanciranja je uskladitev NRP na tak način, da bo v letu 2013 prikazan samo dejanski strošek gradnje - razviden iz končne gradbene situacije in dejanski strošek nakupa zemljišč (sofinanciranje s strani MGRT) in DDV (kot sredstva občine), brez ostalih stroškov, ki jih imamo v NRP-ju tudi predvidene kot so višja sredstva za nakup zemljišč, investicijski nadzor in investicijski inženiring. Prav tako je zahteva, da se projekt v letošnjem letu zaključi. 

Da bi zadostili pogojem, ki jih postavlja MGRT in pridobili sredstva, ki so nam bila odobrena predlagamo spremembo NRP-ja za rekonstrukcijo ceste Malija - Nožed tako, da se za projekt  št. OB-040-07-0027 za leto 2013 predvidi samo sredstva za gradnjo, nakup zemljišč in DDV. 

Višina predvidenih sredstev v popravljenem projektu OB-040-07-0027 ostane enaka in ne vpliva na skupno višino prihodkov in odhodkov proračuna, spremenijo se le viri financiranja, kot sledi iz predloga sklepa.
Ker izpolnjujemo vse pogoje za takojšnjo oddajo zahtevka za izplačilo sredstev po 23. členu ZFO-1, razen usklajenega NRP-ja, prosimo za obravnavo in sprejem predlaganega sklepa na korespondenčni seji OS. 

Zahvaljujemo se za razumevanje.«
Članom občinskega sveta je bil po pošti poslan tudi predlog sklepa o katerem so se odločali – predlog sklepa je v mapi 2. korespondenčne seje. 

Po elektronski pošti je bilo poslanih 23 glasovnic oz. izjav s sledečo vsebino:
»Št.: 032-5/2013
Ime in priimek: _______________________________________________

                                                                (člana občinskega sveta)
1.  s o g l a š a m,

   da se skliče 2. korespondenčna seja Občinskega sveta občine Izola

                                        ZA                                           PROTI

2.  i z j a v l j a m, 

da sem na seji 

                                     PRISOTEN                              ODSOTEN                      

3.  i z r e k a m  se 

»za« oz. »proti«  naslednji/-emu predlog/-u dnevnega reda:

1. Odločanje o pravnem poslu razpolaganja s stvarnim premoženjem za nepremičnine, potrebne za gradnjo krožišča hitra cesta,

2. Predlog sklepa o spremembi NRP za leto 2013 pri projektu »UN Malija – Cesta Malija – Nožed«.

                                         ZA                                          PROTI

4.  g l a s u j e m

»za« oz. »proti« predlog/u sklepa v zvezi z odločanjem o pravnem poslu razpolaganja s stvarnim premoženjem za nepremičnine potrebne za gradnjo krožišča hitra cesta, kot sledi v gradivu za 2. korespondenčno sejo OS (pod točko št. 1 DR)

                                  ZA                                           PROTI 

5.  g l a s u j e m

»za« oz. »proti« predlog/u sklepa o spremembi NRP za leto 2013 pri projektu »UN Malija – Cesta Malija – Nožed, kot sledi v gradivu za 2. korespondenčno sejo OS (pod točko št. 2 DR)
                                 ZA                                           PROTI

NAVODILO za glasovanje:

Prosim, da svojo odločitev sporočite strokovni službi Občinskega sveta do ČETRTKA, 29.08.2013 do 12.00 ure, bodisi po faxu 05/66 00 110, preko e-pošte na naslov vesna.rebec@izola.si ali pa osebno v glavno pisarno Občine Izola.

Glasujete tako, da obkrožite besedico »za« ali »proti«!  
                                                                                                       P o d p i s:

                                                                                                      __________________ «           
Do določenega roka, in sicer do 29. 8. 2012 do 12.00 ure, je bilo vrnjenih vseh 23 glasovnic oz. izjav. 
Od 23 prispelih glasovnic oz. izjav, se je vseh 23 članov občinskega sveta izjasnilo, da se strinja s sklicem 2. korespondenčne seje.  
Župan je ugotovil, da je 2 korespondenčna seja sklicana.

Vseh 23 članov občinskega sveta se je izjasnilo, da so prisotni na seji, nihče ni izjavil, da ni prisoten na seji.

Župan je ugotovil, da je 2. korespondenčna seja sklepčna.

Od 23 prisotnih članov občinskega sveta, se je prav tako vseh 23 članov opredelilo, in sicer je vseh 23 članov glasovalo za, z gradivom poslani dnevni red.
Dnevni red 2. korespondenčne seje je bil soglasno sprejet.

Člani občinskega sveta so soglasno sprejeli sledeči: 
1.  S  K  L  E  P
1.

Občinski svet občine Izola potrjuje pravni posel, ki bo sklenjen med Občino Izola, Sončno nabrežje 8, Izola kot prodajalko in Družbo za avtoceste v Republiki Sloveniji d.d., Ulica XIV. divizije 4, 3000 Celje, kot kupcem za nepremičnine, kot sledi:

· del nepremičnine s parc. št. 2502/1 k.o. Izola, po katastrskih podatkih vinograd v izmeri 1452  m2, se prodaja po ceni 217.640,28  EUR oz. 149,89 EUR/m2;

· del nepremičnine s parc. št. 2500/1 k.o. Izola, po katastrskih podatkih njiva/f. objekt v izmeri 1125 m2, se prodaja po ceni 168.626,25  EUR oz. 149,89 EUR/m2;

· del nepremičnine s parc. št. 2497/2 k.o. Izola, po katastrskih podatkih vinograd v izmeri 570 m2, se prodaja po ceni 85.437,30 EUR oz. 149,89 EUR/m2;

· del nepremičnine s parc. št. 2493/2 k.o. Izola, po katastrskih podatkih njiva v izmeri 1730 m2, se prodaja po ceni 259.309,70  EUR oz. 149,89 EUR/m2;

· del nepremičnine s parc. št. 2510/26 k.o. Izola, po katastrskih podatkih njiva v izmeri 20 m2, se prodaja po ceni 2.997,80  EUR oz. 149,89 EUR/m2;

· del nepremičnine s parc. št. 2510/32 k.o. Izola, po katastrskih podatkih njiva v izmeri 30 m2, se prodaja po ceni 4.496,70  EUR oz. 149,89 EUR/m2;

· del nepremičnine s parc. št. 2510/28 k.o. Izola, po katastrskih podatkih njiva v izmeri 125 m2, se prodaja po ceni 18.736,25  EUR oz. 149,89 EUR/m2;

· nepremičnina s parc. št. 2503 k.o. Izola, po katastrskih podatkih vinograd v izmeri 147 m2, se prodaja po ceni 22.033,83  EUR oz. 149,89 EUR/m2;

· nepremičnina s parc. št. 2501 k.o. Izola, po katastrskih podatkih njiva v izmeri 67 m2, se prodaja po ceni 10.042,63 EUR oz. 149,89 EUR/m2;

· nepremičnina s parc. št. 2499 k.o. Izola, po katastrskih podatkih vinograd v izmeri 76 m2, se prodaja po ceni 11.391,64 EUR oz. 149,89 EUR/m2.

V ceni ni vštet 22% davek na dodano vrednost, ki ga plača kupec.

2.

Občinski svet občine Izola pooblašča Urad za gospodarske dejavnosti, investicije in komunalni razvoj, da pravni posel dopolni z manjkajočimi podatki.

3.

Občinski svet občine Izola pooblašča župana občine Izola za podpis predmetnega pravnega posla.

4.

Sklep stopi v veljavo takoj.

Gornji sklep je bil soglasno sprejet. Od 23 prisotnih članov Občinskega sveta se je 23 članov opredelilo, in sicer je vseh 23 članov glasovalo za. 
Člani občinskega sveta so soglasno sprejeli sledeči: 

2.  S  K  L  E  P
O SPREMEMBI NAČRTA RAZVOJNIH PROGRAMOV ZA LETO 2013 
PRI PROJEKTU 

»UN Malija – Cesta Malija – Nožed«
1. člen

S tem sklepom se spremeni Načrt razvojnih programov za leto 2013 Občine Izola, pri projektu »UN Malija – cesta Malija – Nožed«, ki je opredeljen pod številko OB040-07-0027.
2. člen
Viri sredstev pri projektu OB040-07-0027 se spremenijo, kot sledi:

	1. Transfer iz državnega proračuna/Sredstva na osnovi 21. člena ZFO-1
	
	

	1.1
	8015 - Gradnja občinskih cest
	420401 - Novogradnje
	  82.871,00   

	1.2
	8015 – Gradnja občinskih cest
	420600 – nakupi zemljišč
	  29.452,00

	
	SKUPAJ SREDSTVA NA OSNOVI 21. ČLENA ZFO-1
	
	112.323,00

	
	
	
	 

	2. Lastna proračunska sredstva
	
	 

	2.1
	8015 - Gradnja občinskih cest
	420401 - Novogradnje
	  43.877,00   

	
	SKUPAJ LASTNA SREDSTVA
	
	  43.877,00

	
	
	
	 

	
	SKUPAJ (1+2)
	
	156.200,00


3. člen
Ta sklep velja takoj.

Gornji sklep je bil soglasno sprejet. Od 23 prisotnih članov Občinskega sveta se je 23 članov opredelilo, in sicer je vseh 23 članov glasovalo za. 
Izjave svetnikov so v mapi gradiva za 2. korespondenčno sejo Občinskega sveta.

Zapisala:                                                                                    Ž u p a n:                                                                                                

Vesna REBEC                                         

      mag. Igor KOLENC

